Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: Melléklet az 56/2005. (VII. 7.) GKM rendelethez
Paragraph Index: 96

11. A jármûveknek meg kell felelniük a 96/96/EK irányelvben meghatározott közlekedésbiztonsági követelményeknek, figyelembe véve az 1999/52/EK irányelvben történt módosításokat. A fenti irányelvekben foglaltak értelmében a közlekedésbiztonsági ellenõrzést minden évben el kell végezni, tehát a megfelelõségi igazolás nem lehet 12 hónapnál régebbi. Ezen túlmenõen az „EURO 3 biztonságos” tehergépkocsikra kiadott CEMT engedélyeket csak olyan jármûvekre lehet felhasználni, amelyek megfelelnek a fentebb felvázolt mûszaki elõírásoknak és az engedélyek csak akkor érvényesek, ha megfelelõen kiállított igazolások/tanúsítványok állnak rendelkezésre arról, hogy a jármû megfelel a fentebb felsorolt mûszaki és biztonsági elõírásoknak. Az igazolásokat angol vagy francia nyelven kell kiállítani. Az igazoláshoz mellékelni kell a szöveg két másik nyelvre, vagyis német nyelvre és a jármû nyilvántartási országának nyelvére készült fordítását (lásd az 6., 7. és 8. Mellékleteket). Az „EURO 3 biztonságos” tehergépkocsik zaj- és kipufogógáz-emissziós követelményeire vonatkozó igazolást (lásd: 6A Melléklet) a jármú gyártója, illetve a gyártó nyilvántartási országban mûködõ, erre felhatalmazott képviselõje állíthatja ki. Utóbbi esetben a felhatalmazott képviselõnek jeleznie kell azt is, hogy melyik gyártó nevében adta ki az igazolást. Az igazolást egyszer kell kiadni és nincsen szükség annak megújítására, kivéve azt az esetet, ha változás történt az igazoláson jelzett emissziós alap-adatokban. Az „EURO 3 biztonságos” tehergépkocsik biztonsági követelményeire vonatkozó igazolást (lásd: 6B Melléklet) az alábbi szervezetek állíthatják ki: – a nyilvántartási ország erre illetékes hatósága, amennyiben az adott országban nem jogosultak erre a gyártók képviselõi; vagy – a jármû gyártója, illetve a gyártó nyilvántartási országban mûködõ, erre felhatalmazott képviselõje; vagy – a nyilvántartási ország erre illetékes hatósága és a jármû gyártója, illetve a gyártó nyilvántartási országban mûködõ, erre felhatalmazott képviselõje együttesen, ha a jármû gyártója nem szerelte be az összes szükséges eszközt/berendezést. Amennyiben az igazolást felhatalmazott képviselõ állítja ki, jeleznie kell, hogy azt melyik gyártó nevében adta ki. Az „EURO 3 biztonságos” tehergépkocsik biztonsági követelményeire vonatkozó igazolást legalább évente egyszer meg kell újítani, a forgalombiztonsági ellenõrzéssel egyidõben (lásd: 8. Melléklet). A minimális biztonsági követelmények a vontató jármûre és a pótkocsira is érvényesek. A pótkocsikra külön igazolást kell kiállítani nyilvántartásba vételükkor és a forgalombiztonsági ellenõrzésekkel együtt ellenõrizni kell a biztonsági követelményeknek való megfelelést is (lásd: 7. és 8. Mellékletek). A fent említett különbözõ igazolásokat a vonatkozó Mellékletekben foglaltaknak megfelelõen kell kiállítania: – a nyilvántartási országban a 96/96/EK irányelvben foglaltaknak megfelelõen erre a célra kijelölt hatóságnak illetve testületnek, vagy újonnan gyártott jármûvek esetében: – a nyilvántartási ország illetékes hatóságának; vagy – a jármû gyártójának, illetve a gyártó nyilvántartási országban mûködõ, erre felhatalmazott képviselõjének; vagy – a nyilvántartási ország erre illetékes hatóságának és a jármû gyártójának, illetve a gyártó nyilvántartási országban mûködõ, erre felhatalmazott képviselõjének együttesen, ha a jármû gyártója nem szerelte be az összes szükséges eszközt/berendezést. Abban az esetben, ha valamilyen helyszíni ellenõrzés során kiderül, hogy az igazolásban szereplõ emissziós értékek és biztonsági követelmények nem teljesülnek, az a mûszaki specifikációk teljesítésének elmulasztásaként kezelendõ. Ilyen esetben az igazolás érvénytelennek minõsül. A határátkelés megkönnyítése és meggyorsítása érdekében célszerû és javasolt az „EURO 3 biztonságos” tehergépkocsik elejére felhelyezni a 10. Mellékletben bemutatott mágneses jelzést, illetve matricát. A fehér szélû és zöld hátterû jelzésen fehér színû „3”-as számjegyet kell feltüntetni (3 = EURO 3).

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes